b'\n_START_ARTICLE_\nHK Jedinstvo Zagreb\n_START_PARAGRAPH_\nHK Jedinstvo je hokeja\xc5\xa1ki klub iz Zagreba._NEWLINE_Klupsko sjedi\xc5\xa1te je na adresi Zagorska 5, Zagreb.\n_START_SECTION_\nPovijest\n_START_PARAGRAPH_\nUtemeljen je 1948. godine, u zagreba\xc4\x8dkom predjelu Tre\xc5\xa1njevci. Osniva\xc4\x8di su bili: Abdon F\xc3\xbclepp, Franjo Lapaine, Ivan Mileti\xc4\x87, Fedor Radoslav, Radoslav \xc5\xa0karica._NEWLINE_Iste godine klub se pridru\xc5\xbeiva \xc5\xa0D Jedinstvo, u kojem je bio sekcija za hokej na travi; 1949. odigrava prvu utakmicu.\n_START_SECTION_\nKlupske boje\n_START_PARAGRAPH_\nKlupske boje su \xc5\xbeuta i crvena. Dresovi su: crvena majica i crne hla\xc4\x8dice. Pojavljivali su se u povijesti i prugasti dresovi.\n_START_SECTION_\nZanimljivosti\n_START_PARAGRAPH_\nJuniorska mom\xc4\x8dad \xe2\x80\x9eJedinstva\xe2\x80\x9d nastupa u seniorskoj konkurenciji pod imenom hokejski klub \xe2\x80\x9eTrnje\xe2\x80\x9d.'